|  |  |
| --- | --- |
|

|  |
| --- |
| logo |

 |
|

|  |
| --- |
| עדכון מספר 11: יום חמישי, 22:30, 2.4.20. **תושבים ותושבות יקרים/ות, לילה טוב,**נפתח בברכת מזל טוב למשפחת ארגוב לזהר ועמית על הולדת הבן ולחנה ומאיר על הולדת הנכד. כמיטב המסורת בכפר מנחם תצורף כקובץ הברכה עם החסידה, שתלויה בימים כתיקונם בחדר האוכל.  **להלן כמה עדכונים חשובים:** כפר מנחם עדיין מהישובים הבודדים באזור שאין בהם חולים מאומתים. זאת בזכות התנהלות נכונה של כולנו. בואו נמשיך כך, נקפיד על הכללים, ייתכן מאוד שישנם חולים או נשאים של נגיף הקורונה שטרם נבדקו או יודעים על כך בעיקר מחוץ ליישובנו. על כן חשוב מאוד לשמור מרחק, לשים כפפות ומסיכה. בנוסף יש להימנע מקירבה והתקהלויות בתוך כפר מנחם, כך שגם אם יהיה מצב של הדבקות מעטים ככל הניתן ייכנסו לבידוד, ונוכל להמשיך לנהל את שיגרת החיים הנוכחית.   **כלבו:** ברוח ההודעה הקודמת אנו חוזרים ומדגישים לקראת הסופ"ש ולשבוע החג - אין להגיע לכלבו או לבקש בקשות מאנשי הכלבו, קטנות ככל שיהיו.יש לרכז הזמנות, הזמנה אחת ביום ורצוי אחת ליומיים לכל משפחה. לרכז ולשלוח מוקדם ככל הניתן ולא לקראת 16:00.מבקשים בכל לשון של בקשה להקפיד, העומס בכלבו גדול, משלוחים יוצאים עד שעות הערב, והעומס רק גדל בסופ"ש ולקראת החג. תודה על ההבנה והעזרה.בתוך כך יפורסם קובץ שעות פתיחה בערב חג הפסח ובמהלכו.  **חד"א:**מחר יום שישי יופץ תפריט ליום ראשון וכן תפריט ליום ד' ארוחת סדר פסח. מתפריט זה ניתן להזמין לכל הסופ"ש, כלומר ימים ד' עד שבת. נא להזמין כמויות בהתאם. חלוקה תתבצע ברביעי בצהריים. ללא חלוקה בימים ה' ו' ש'.ימים א' – ג' התפריט יפורסם כרגיל מדי יום ליום שלמחרת.  **מסכות:**בהמשך להנחיות המחייבות חבישת מסכות במרחב הציבורי, מחר צפוי להגיע משלוח גדול של מסכות מנתחים לכלבו. בימים הקרובים תחל יוזמה מקומית בשיתוף הצוות לתפירת מסכות רב פעמית שיחולקו ללא תשלום.  **מעסיקים ועובדים בכפר מנחם**תזכורת לכל המעסיקים, העובדים מבית ומחוץ לגבי האחריות בעמידה בנהלים שקבע משרד הבריאות ולצידה האחריות בשמירה על בריאות הציבור וקהילת כפר מנחם. לפני הגעה לעבודה חובה לבצע בדיקת חום יומית כחלק משגרת פתיחת יום העבודה.בהזדמנות זאת נציין כי יתאפשרו יוזמות למכירת מוצרים באופן פרטי. אבל חייבות להיות עפ"י הכללים. אין למכור בשטח הציבורי, אלא רק בבית / חצר הבית.**מגרשי ספורט:** לאור מעשה חריג שארע, נדגיש כי מגרשי הספורט סגורים – נא לכבד את ההחלטה. אין כל רצון או צורך לערב גורמי אכיפה עלכן מבקשים לא לחרוג מהנהלים.  **צוות רפואי:** הם משלנו! היום חולק שי לאנשי הצוות הרפואי מהיישוב – כל אחת ואחד מהצוות מהווים גאווה גדולה ליישוב כולו. תודה רבה.  **כבכל עדכון תודה רבה למתנדבים והמתנדבות שנרתמים יום יום בסיוע ותפעול המכלולים השונים בזכותכם השגרה מתאפשרת.**שימרו על בריאותכם וכמובן על מצב רוח חיובי, אנחנו כאן לשאלות והצעות.שלכן/ם,צוות הנהגה ישובית  |

 |